කුණ්ඩසාල මහවත්ත ප්‍රදේශයේ සමූපකාර ණය දෙන සමිතියක් පවත්වාගෙන යමින් ගණුදෙනුකරුවන් රැසකගෙන් රුපියල් ලක්ෂ ගණනින් මුදල් වංචා කළ බව කියන එහි අධ්‍යක්ෂ මණ්ඩල සාමාජිකයන් තිදෙනෙකු මහනුවර කොට්ඨාස විශේෂ අපරාධ විමර්ශන ඒකකය මගින් අත්අඩංගුවට ගනු ලැබ ඇත.එම සමූපකාර සමිතියේ රුපියල් දහස බැගින් මුදලක් තැන්පත් කැර තිබූ ගණුදෙණුකාරියකගේ අදාළ තැන්පත් මුදල වංචා කර ඇති බව පවසමින් ඇය සමූපකාර සමිතියට මහනුවර කොට්ඨාස විශේෂ අපරාධ විමර්ශන ඒකකයට ඉදිරිපත් කළ පැමිණිල්ලක් මත වහා පරීක්ෂණ ආරම්භ කළ එම ඒකකයේ ස්ථානාධිපති පොලිස් පරීක්ෂක තිලක් සමරනායක මහතා ඇතුළු නිලධාරිහු පිරිසක් සැකකරුවන් අත්අඩංගුවට ගනු ලැබීය.තවත් ගණුදෙණුකරුවන් රැසකගේ තැන්පත් මුදල් මෙලෙස වංචා කර ඇති බවට විමර්ශණවලින් හෙළිවෙමින් තිබෙන අතර ඊයේ වනවිට මහනුවර කොට්ඨාස විශේෂ අපරාධ විමර්ශන ඒකකයට පැමිණිලි 4ක් මේ පිළිබඳ ලැබී ඇත.සිද්ධියෙන් අත්අඩංගුවට ගැනුන මුතුපති ගෙදර ප්‍රේමචන්ද්‍ර, චන්ද්‍රාවතී කුමාරිහාමි හා ශාන්තිමංගලිකා අධ්‍යක්ෂ මණ්ඩල සාමාජිකයන් මහනුවර අතිරේක මහේස්ත්‍රාත් සේසිරි හේරත් මහතා වෙත ඉදිරිපත් කිරීමෙන් පසු අද (08) දක්වා රක්ෂිත බන්ධනාගාරගත කෙරිණි.මධ්‍යම පළාත භාර ජ්‍යෙෂ්ඨ නියෝජ්‍ය පොලිස්පති එච්. එන්. බී. අඹන්වල නියෝජ්‍ය පොලිස්පති ජී. බී. පෙරමුණේ මහනුවර කොට්ඨාස භාර ජ්‍යෙෂ්ඨ පොලිස් අධිකාරි ගාමිණී ඇල්ලේපොල යන මහත්වරුන්ගේ උපදෙස් මත මහනුවර කොට්ඨාස විමර්ශන ඒකකයේ ස්ථානාධිපති පොලිස් පරීක්ෂක තිලක් සමරනායක මහතාගේ මෙහෙයවීමෙන් උපපොලිස් පරීක්ෂක කේ.